BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5327)
  + [Valencià](/va/acuerdo/5327)






Selector de idioma

Leer

* [Español](/es/acuerdo/5327)
* [Valencià](/va/acuerdo/5327)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT

Data d'aprovació
:   26/06/2019

Data de publicació
:   26/06/2019

Òrgan competent
:   Vicerector d'Estudis i Formació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5327.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5327)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5327)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT&url=https://www.boua.ua.es/va/acuerdo/5327)

**Títol:** BASES DE LA CONVOCATÒRIA DEL VICERECTORAT D'ESTUDIS I FORMACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector d'Estudis i Formació

**Data d'aprovació:** dimecres, 26 de juny de 2019

BASES DE LA CONVOCATÒRIA DEL VICERECTORAT D’ESTUDIS I FORMACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D’ALACANT

Objectiu

L’objectiu d’aquesta convocatòria és proporcionar ajudes als programes de doctorat de la Universitat d’Alacant, d’acord amb els resultats de l’activitat feta entre l’1 de gener i el 31 de desembre de 2018, amb la finalitat de millorar la qualitat i l’excel·lència d’aquests programes, i impulsar les activitats d’investigació i, d’aquesta forma, incrementar l’impacte social i la visibilitat internacional d’aquests.

Normes generals de procediment d’aplicació a aquesta convocatòria.

Instrucció

El Vicerectorat d’Estudis i Formació serà el responsable d’establir els procediments adequats i donarà les instruccions necessàries per a la tramitació i la gestió de la convocatòria.

Presentació de sol·licituds

Termini: 10 dies hàbils a partir de l’endemà de la publicació d’aquesta convocatòria en el BOUA.

Marc legal i pressupostari

La quantitat màxima destinada a finançar les ajudes d’aquest subprograma es preveu en 50.000 euros i es troba consignada en el Capítol 2 de crèdits del pressupost de l’Escola de Doctorat (centre de despesa 7030, aplicació 85956O1102). L’execució d’aquesta dotació està supeditada a la disponibilitat de liquiditat de la UA.

L’ajuda assignada s’ajustarà en els seus principis essencials al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Nombre de subvencions

És concediran com a màxim 29 ajudes, una per cada programa de doctorat de la Universitat d’Alacant, d’acord amb la disponibilitat pressupostària.

Requisits dels sol·licitants

Podran sol·licitar aquestes ajudes els coordinadors o les coordinadores dels programes de doctorat de la Universitat d’Alacant regulats pel RD 99/2011.

En el cas de programes de doctorat interuniversitaris no coordinats per la Universitat d’Alacant, a criteri del mateix programa, podrà fer la sol·licitud el representant del Programa en la nostra universitat.

Dotació

Cada programa de doctorat rebrà una part fixa i una part proporcional variable d’acord amb els resultats del programa de doctorat.

La part fixa serà de 400 € si són programes propis de la Universitat d’Alacant o programes conjunts coordinats per la Universitat d’Alacant o de 200 € si són programes conjunts en què participa la Universitat d’Alacant coordinats per una altra institució.

Aquesta dotació es repartirà de la forma següent: un 60% a la concessió de l’ajuda, el 40% restant, una vegada es lliure l’informe de les despeses contretes.

Sol·licituds i documentació que cal aportar

La sol·licitud podrà fer-se a través de la instància genèrica que apareix en el mòdul “eAdministració”; (UACloud).

Només s’admetrà una sol·licitud per programa de doctorat.

Tota la documentació necessària per a la valoració de la Comissió avaluadora serà aportada per l’EDUA, excepte en el cas previst en el paràgraf segon de l’apartat “c” de la valoració dels resultats del programa de doctorat, que haurà de ser aportada per la Comissió Acadèmica.

Valoració dels resultats del programa de doctorat

La part variable a què fa referència l’apartat “Dotació” s’obtindrà del repartiment proporcional derivat de la puntuació obtinguda en l’aplicació dels criteris següents:

a. Un punt per cada estudiant matriculat o matriculada a la Universitat d’Alacant en un programa de doctorat regulat per RD 99/2011 a 31 de desembre de 2018, respecte de la data inicial de matrícula del qual no hagen passat més de tres anys.

b. Dos punts per cada tesi defensada per cada estudiant de la Universitat d’Alacant en el programa de doctorat que sol·licita l’ajuda entre l’1 de gener i el 31 de desembre de l’any 2018.

c. Tres punts addicionals per cada tesi defensada en el marc del programa de doctorat que sol·licita l’ajuda i que haja obtingut, entre l’1 de gener i el 31 de desembre de l’any 2018, l’acreditació positiva de la valoració de publicacions derivades d’una tesi doctoral, a l’efecte de l’apartat III.3.5 del pla d’ordenació integral.

Si la tesi té un únic director o directora i, aquest o aquesta és extern a la Universitat d’Alacant, haurà de presentar-se justificació de l’existència, almenys, d’una publicació que complisca els mateixos requisits esmentats anteriorment.

d. Tres punts addicionals per cada tesi defensada per estudiant matriculat o matriculada en el programa de doctorat que sol·licita l’ajuda, entre l’1 de gener i el 31 de desembre de 2018, sota la modalitat de cotutela internacional; dos punts per menció internacional i dos punts per menció industrial.

Comissió avaluadora

Les sol·licituds seran avaluades per una Comissió formada pel vicerector d’Estudis i Formació, qui la presidirà; la secretària acadèmica de l’EDUA, que actuarà com a secretària; la directora de l’EDUA, el director del Secretariat d’Investigació i la directora del Secretariat d’Estudis de Postgrau i de Formació Especialitzada i Permanent, que actuaran com a vocals.

Resolució, notificació i publicació de les ajudes

En el termini màxim de dos mesos des de la data final del termini de presentació de sol·licituds, el vicerector d’Estudis i Formació, vista la proposta formulada per la Comissió avaluadora, emetrà la resolució de la concessió de les ajudes.

La resolució serà publicada en la [pàgina web de l’Escola de Doctorat](https://edua.ua.es/va/noticies-de-l-edua.html),

fet que servirà de notificació als interessats, d’acord amb el que preveu l’article 40 i següents de la Llei 39/2015, d’1 d’octubre, del Procediment Administratiu Comú de les Administracions Públiques.

Destinació de les ajudes

En el marc descrit en l’objectiu d’aquesta convocatòria, les ajudes obtingudes seran destinades a finançar qualsevol de les activitats relacionades amb el programa de doctorat, com: ajudes als doctorands i doctorandes per a assistència a esdeveniments de caràcter científic, ponències en congressos, etc., com també per a l’organització de conferències, seminaris, etc., per part del programa. En cap cas les ajudes podran destinar-se al pagament de retribucions a personal de la UA o integrant del programa de doctorat corresponent.

Amb anterioritat al 30 de novembre, s’haurà d’aportar a l’EDUA la relació de les despeses contretes, objectiu de la convocatòria.

Interposició de recurs administratiu

Contra la resolució de concessió de les ajudes d’aquesta convocatòria, cal interposar recurs potestatiu de reposició, en el termini d’un mes davant del rector de la Universitat d’Alacant.

Alacant, 26 de juny del 2019

El vicerector d’Estudis i Formació

Enrique Herrero Rodríguez





[Carretera Sant Vicent del Raspeig s/n  
03949 Sant Vicent del Raspeig - Alacant  
 Tel. 71 797 4846 - Fax 78 384 4300](https://www.google.es/maps/@14.373991,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12575&trk=tyah&trkInfo=tarId%8Z9528576202732%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)